open-index/open-wikipedia-markdown huggingface dataset:
Pendidikan Moral

**Pendidikan Moral** ialah mata pelajaran yang wajib bagi pelajar warganegara Malaysia bukan Islam yang menuntut di semua sekolah rendah dan menengah di negara Malaysia di bawah Subseksyen 43 (1) Akta 555 (akta IPTS). Ia biasanya dikenali sebagai mata pelajaran LAN(Lembaga Akreditasi Negara). Kod mata pelajaran Pendidikan Moral ialah LAN1005.

## Objektif Matapelajaran
Mata pelajaran ini diajar dengan objektif bahawa setelah mengikuti pelajaran ini, pelajar akan

*Memahami konsep-konsep asas nilai
*Berkebolehan menjelaskan beberapa teori dan sistem nilai yang utama
*Bertambah peka terhadap nilai, agama dan kepercayaan penduduk di Malaysia
*Bertambah peka terhadap isu-isu moral kehidupan manusia.

## Sukatan Pelajaran
Matapelajaran ini merangkumi tajuk-tajuk seperti dibawah:

Konsep Asas Etika
:Pernyataan Normatif dan Deskriptif
:Konsep Asas Nilai

Kemoralan Sosial dan Etika Keperibadian Mulia
:Kemoralan Sosial
:Etika Keperibadian Mulia

Teori Teleologi
:Utilitarianisme
:Egoisme

Teori Deontologi
:Prinsip Kewajiban
:Eksistensialisme

Konsep Etika dan Insan Bermoral
:Kandungan Etika
:Bentuk Etika
:Dimensi Etika

Nilai Agama
:Agama Kristian
:Konfusianisme
:Taoisme
:Agama Hindu
:Agama Sikh
:Agama Buddha

Akhlak Islam
:Pengertian Akhlak Islam
:Kata Kunci dalam Akhlak Islam
:Dasar Akhlak Islam
:Kepentingan Akhlak dalam Islam

Nilai Masyarakat Malaysia

Penyelesaian Konflik Moral
:Strategi Pembinaan Hirarki
:Strategi Pencairan Masalah
:Strategi Kompromi
:Strategi Analisis Nilai
:Strategi Perkembangan Moral Kognitif

Isu Moral

## Silibus
Teras silibus secara menerusi sukatan ikhtisar pelajaran ialah 36 nilai moral (disebut "nilai" dalam bahasa Melayu) Justeru Nilai-nilai ini adalah yang termasuk di dalam takrif definisi "Kepercayaan kepada Tuhan", "Bertanggungjawab" (tanggungjawab) dan "Sikap Keterbukaan" antara lain. 36 nilai tersebut dibahagikan dikategorikan kepada 7 bidang pengajian utama (disebut "bidang" dalam bahasa Melayu), iaitu:

* Perkembangan Diri (perkembangan diri)
* Kekeluargaan (keluarga)
* Alam Sekitar (alam semula jadi)
* Patriotisme (patriotisme)
* Hak Asasi Manusia (hak asasi manusia)
* Demokrasi (demokrasi)      
*Keamanan dan Keharmonian (keamanan dan keharmonian) dan dari nilai-nilai ini dibentangkan secara terperinci dalam buku teks dan menjadi asas kepada peperiksaan yang sepadan dan juga setara dengan setiap nilai ditentukan oleh Kementerian Pendidikan semasa pelajar menjawab soalan peperiksaan memerlukan beberapa tafsiran bagi definisi ini.

## Mata pelajaran LAN yang Lain

* Pengajian Malaysia
* Bahasa Kebangsaan A
* Bahasa Kebangsaan B
* Pengajian Islam
Charles Brooke

**Charles Anthoni Johnson** (3 Jun 1829 - 17 Mei 1917), kemudiannya dikenali sebagai **Charles Brooke** memerintah Sarawak sebagai Raja Putih kedua dari 3 Ogos 1868 hingga dia mangkat. Dia menggantikan ayahanda saudaranya, James Brooke sebagai raja.

Charles Brooke dilahirkan di Somerset, England dan merupakan anak kepada Francis Charles dan Emma Frances Johnson (adik James Brooke).

Francis dan Emma mempunyai beberapa anak yang lain iaitu Kapten John Brooke Johnson-Brooke (lebih tua daripada Charles), Kapten William Frederic Johnson, Henry Stuart Johnson Brooke, Mary Anna, Harriet Helena, dan Emma (semuanya lebih muda daripada Charles).

Memandangkan James Brooke tidak mempunyai sebarang anak, dia melantik anak saudaranya sebagai raja. Pada tahun 1861, dia menamakan Kapten John Brooke Johnson-Brooke, anak adiknya yang paling tua sebagai penggantinya. Dua tahun kemudian semasa Kapten John berada di England, James menggugurkan dan menegah Kapten John daripada menjadi raja dan memasuki Sarawak disebabkan Kapten John mengkritiknya. Pada tahun 1865, James Brooke menamakan Charles sebagai penggantinya.

Charles kemudiannya menukarkan namanya menjadi Charles Brooke dan menjadi Residen Lundu pada tahun 1852. Pada 28 Oktober 1869 dia mengahwini Margaret Alice Lili de Windt.

Charles menyambung kembali segala macam perkara yang pakciknya usahakan seperti menghalang lanun, memansuhkan penghambaan dan melarang aktiviti pemburuan kepala oleh kaum-kaum di Sarawak. Selepas kemangkatannya kerajaan British telah membenarkan Sarawak membina parlimen dan laluan kereta api dan terjumpanya telaga minyak.

Charles Brooke digantikan oleh anaknya Charles Vyner Brooke selepas kemangkatannya.

## Kurniaan
**Kurniaan British**
* **GCMG**: Grand Master and Knight Grand Cross of St Michael and St George, *1888*

## Legasi
Sekurang-kurangnya dua spesies Borneo dinamakan sempena Charles Brooke:
* Tupai Brooke (*[[Sundasciurus brookei]]*), seekor tupai dinamakan oleh Oldfield Thomas
* *Cervus brookei*, seekor rusa dinamakan  oleh Charles Hose pada 1893
Charles Vyner Brooke

Sir **Charles Vyner deWindt Brooke** (30 September 1874 – 9 Mei 1963) ialah Raja Putih ketiga dan terakhir Sarawak.

Baginda memerintah Kerajaan Sarawak dalam dua fasa - dari kemangkatan Charles Brooke tahun 1917 hingga kemaraan tentera Jepun ke Borneo tahun 1941, dan dari kembalinya baginda di Sarawak pada 15 April 1946 sehinggalah penyerahan kerajaan Sarawak kepada Empayar British pada 1 Julai tahun sama.

## Keputeraan
Baginda diputerakan kepada Rajah Charles dan Rani Margaret  di London. Baginda meluangkan masa muda baginda di sana mendapat pendidikan di Clevedon, Winchester College dan Magdalene College, Cambridge.

Vyner memasuki pemerintahan awam Sarawak sebagai adikung ayahandanya dari 1897 hingga 1898. Dari sana, beliau dianikkan pangkat sebagai pegawai daerah Simanggang (1898–1901), Residen Mukah dan Oya (1902–1903)serta Divisyen Ketiga (1903–1904) Baginda turut terlibat sebagai Presiden Majlis Mahkamah Negeri (*Law Courts*) 1904–1911 serta Naib Presiden Majlis-Majlis Agung dan Am Sarawak dari 1904 hingga 1911.

## Kerjaya ketenteraan
Beliau ditugaskan sebagai Leftenan Kedua 3rd County of London Yeomanry (Sharpshooters) pada 12 Mei 1911 sebelum meletakkan jawatan dalam Artist's Rifles pada  21 Mei 1913. Beliau semasa Perang Dunia Pertamaberkhidmat secara sulit (*incognito*) sebagai rating dalam unit senjata antipesawat tentera laut, dan sebagai pemasang di sebuah kilang pesawat Shoreditch, London Timur. Beliau dikurniakan gelaran baharu oleh Raja George V pada 22 Jun 1911.

Di England jugalah baginda berkenalan rapat dengan Sylvia Brett, anak bangsawan Lord Esher, mereka berkahwin pada 21 Februari 1911. Kedua-dua mereka kemudiannya kembali ke Sarawak bersama-sama dengannya.

## Pemerintahan
Selepas kematian Raja Putih kedua Sarawak, Charles Brooke, Brooke kemudiannya ditabalkan sebagai Raja Putih Sarawak ketiga pada 24 Mei 1917. Perkembangan Sarawak semasa pemerintahan awal Brooke menyaksikan Sarawak menjadi antara maju kerana pengeluaran getah dan minyak mentah. Hal ini membolehkan Brooke memodenkan institusi-institusi di Sarawak termasuklah perkhidmatan awamnya.

Dasar Brooke menjadikannya popular apabila ada antara dasar tersebut seperti pengharaman mubaligh Kristian disukai ramai. Namun demikian Sarawak menjadi serangan tentera Jepun pada 25 Disember 1941. Brooke melarikan diri bersama-sama keluarganya ke Sydney, Australia di mana dia berada di situ sehinggalah tamatnya peperangan. Brooke kembali ke Sarawak pada 15 April 1946 dan kembali menjadi raja kerajaan tersebut.

## Penyerahan kerajaan kepada pihak British
Vyner menyerahkan Sarawak kepada kerajaan British sebagai suatu jajahan makhota iaitu Tanah Jajahan Mahkota Sarawak pada 1 Julai 1946.

Rajah Muda Anthony yang menjadi pengganti pilihan rakyat Sarawak turut melepaskan tuntunan takhta yang berbaki dari pewarisan  mamandanya kepada pihak Jajahan Mahkota tahun 1951, Anthony berpindah kemudian ke New Zealand menghabiskan sisa hidupnya di sana.

## Senja hidup
Vyner meninggal di  No. 13, Albion Street, Bayswater, W2 London pada 9 Mei 1963, empat bulan sebelum kemasukan Sarawak dalam Persekutuan Malaysia pada 16 September tahun sama.

## Rujukan
Gereja England

**Gereja England** atau **Gereja Anglikan** ialah mazhab rasmi Kristian di England dan gereja utama golongan Anglikan. Gereja ini yang diketuai oleh raja Inggeris termasuk dalam tradisi Kristian Barat.

Mazhab ini mengumpulkan penganut dan gereja yang mengikuti tradisi agamawi yang telah dipupuk Gereja Inggeris. Perjamuan Anglikan mendasarkan hubungan Anglikan dengan Gereja Inggeris sebagai teologi yang luar rata dan kewujudan komuniti gereja-gereja yang pelbagai tradisi, tetapi memegang kukuh kepada gereja Inggeris sebagai ibu gereja. Penganut-penganut mazhab Anglikanisme kira-kiranya berapa puluh juta ramainya di seluruh dunia.

Isu afiliasi Katolik ataupun Protestan adakalanya membingungkan seseorang. Gereja Anglikan/Inggeris menganggapkan dirinya sebagai komuniti yang ada tali perhubungan dengan kegiatan keagamaan dan doktrin-doktrin Katolik Roma dan Protestan. Di sisi yang lain, posisi Gereja Inggeris yang rasmi jelas mengaku bahawa gereja memegang teguh pada kepercayaan Katolik. Kebaktian dan cara sembahyang yang memberi penumpuan kepada ekaristi sama taraf dengan tradisi liturgi Katolik, dan Perjamuan Anglikan mengaku teguh perjamuan kesuluruhan dengan Gereja Katolik Lama - sebuah komuniti gereja-gereja yang telah menceraikan hubungan gerejawi dengan Gereja Katolik Roma pada tahun 1870 oleh kerana doktrin kuasa maha benar Paus di Tahkta Suci Vatikan. Di sisi yang lain pula, asal usul Anglikanisme ada wujud dalam Reformasi Protestan pula.

Penganut-penganut Anglikan menoleh kearah Kitab Suci, Tradisi gerejawi dan Sebab-Sebab untuk memperolehkan undang-undang dalam hal-hal ehwal duniawi. Ada gereja dalam Perjamuan ini mengajarkan bahawa ketiga-tiga pasal in sebagai sama taraf (dengan menggunakan bangku berkaki tiga), formulariti Anglikan selalu menunjukkan pengutamaan Kitab Suci. Doktrin Anglikan yang terutama adalah Alkitab, ketiga-tiga Pengakuan Iman (Pengakuan Iman Rasuli, Pengakuan Iman Nicea, dan Pengakuan Athanasios), Tiga Puluh Sembilan Rencana-Rencana Agamawi dan Kitab Doa-Doa Umum (edisi 1662). Ia boleh dikatakan bahawa Gereja Anglikan masih menggunakan dan memegang kepada liturgi Gereja Katolik Roma, tetapi ia telah menjalani Reformasi kedoktrinan.

## Rujukan

## Pautan luar

*
Empangan Kenering

**Empangan Kenering** adalah sebuah empangan di hulu Sungai Perak yang membekalkan elektrik kepada Grid Nasional. Ia terletak berhampiran Kuala Kangsar, lebih kurang 30 km ke timur laut. 

## Stesen kuasa
Stesen janakuasa ini adalah stesen hidroelektrik, dengan 3 turbin dengan keupayaan 40 MW sebuah. Stesen ini dikendalikan oleh Tenaga Nasional Berhad.
Stesen ini juga dikenali sebagai **Stesen Janaelektrik Sultan Azlan Shah**.

## Empangan Kenering
Pembinaan dimulakan pada tahun 19xx dan disiapkan pada tahun 19xx. Operasi dimulakan pada September 1983, dan beroperasi sepenuhnya pada Januari 1984. Kos pembinaannya RM240 juta. 

## Spesifikasi Empangan Kenering
Bahagian kekal empangan adalah seperti berikut:

*Empangan utama
**Tinggi xxx m dari tapak ke puncak. Panjang xxx m dari hujung ke hujung. Isipadu xx.00 juta meter padu.
**Aras puncak ialah xxx m atas aras laut. Aras air maksima ialah xxx m. Aras operasi adalah xxx  m maksima dan xxx m minima.
**Takungan : luas permukaan pada xxx m ialah 40.2 km persegi, dan kawasan tadahan ialah x,000 km persegi. Isipadu takungan ialah 345 juta meter padu.
*Tandop – 3 petak.
*Alur limpah – luahan x,000 meter padu sesaat.
*Terowong jana – 3 terowong dengan x.x m bukaan rentang, dan panjang xxx m setiap satu.
*Rumah janakuasa
**Di atas tanah, 4 tingkat berukuran.
**3 set janakuasa merangkumi 3 turbin jenis Francis dengan bersaiz 40 MW sebuah, 3 janakuasa bersaiz 45 MVA sebuah dan 3 pembolehubah bersaiz 45 MVA sebuah.

## Lihat juga
* Tenaga Nasional Berhad
* Empangan Temenggor, Empangan Bersia dan Empangan Chenderoh

## Pautan luar
* Laman web TNB (pdf)
Gereja St. Francis Xavier

Gereja St. Francis Xavier yang terletak di Jalan Laksamana, Melaka, Malaysia dibina pada tahun 1849 oleh Paderi Farve, seorang rakyat Perancis. Menara gereja ini dibina khas bagi memperingati St. Francis Xavier yang dikenali sebagai "Mubaligh Sulung di Timur"  (bahasa Inggeris: *Apostle of the East*). St. Francis Xavier dikenang dengan usaha-usaha dakwah yang menyebarkan agama Katholik di Asia Tenggara pada abad ke-16.
Gereja St. Peter

**Gereja St. Peter** ialah sebuah gereja di Melaka. Gereja ini dibina pada tahun 1710 semasa pemerintahan Belanda di Melaka dan merupakan gereja Roman Katolik tertua yang masih digunakan di Malaysia dan dibina di atas tanah yang disumbangkan oleh seorang rakyat Belanda, Maryber Franz Amboer.

Dinding depan dan perhiasannya adalah kombinasi seni reka bentuk timur dan barat. Locengnya dibawa khas dari Goa pada tahun 1608. Gereja ini terletak di Jalan Bendahara.

## Lihat juga
* Pelancongan di Melaka

## Rujukan
Gereja St. Paul

**Gereja [[Paulus|Santo Paul]]** ( atau *Bovenkerk* "Gereja Tinggi",  "Gereja Ibu Tuhan") merupakan sebuah bangunan gereja bersejarah yang terletak di Bandar Hilir, Melaka, Malaysia. Gereja ini telah dibina oleh seorang Kapten Portugis bernama Duarte Coelho pada tahun 1521, dan menjadikan bangunan gereja ini tertua di Malaysia dan Asia Tenggara. Gereja ini terletak di atas Bukit Melaka dan kini merupakan sebahagian daripada Kompleks Muzium Melaka yang terdiri daripada serpihan Kota A'Famosa, bangunan Stadthuys dan beberapa bangunan bersejarah yang lain.

## Galeri

Imej:YosriGerejaStPaul2.jpg|Puing Gereja St. Paul yang terletak dalam kota A' Fomosa, Melaka, dengan patung St. Francis Xavier dihadapannya.
Imej:YosriGerejaStPaul.jpg|Puing Gereja St. Paul yang terletak dalam kota A' Fomosa, Melaka. Kelihatan batu penutup kubur yang telah dialih dari lantai dan disandarkan ke dinding kota.
Imej:YosriGerejaStPaul1.jpg|Puing Gereja St. Paul yang terletak dalam kota A' Fomosa, Melaka. Kelihatan menara rumah api yang dibina bersebelahan dengannya.
Gereja Christ

**Gereja Christ** yang berwarna merah ini terletak bersebelahan dengan Pejabat Pos Jalan Laksamana dan Muzium Belia Malaysia di Melaka, Malaysia.

Gereja ini dibina sekitar tahun 1753 pada tempat yang sama.Gereja ini merupakan testimoni kepada seni rekabentuk Belanda yang tulen.

Di sini dapat diperhatikan bangku gereja yang buatan tangan, siling cahaya matahari yang dibina tanpa penyambung, kitab Injil tembaga, batu nisan yang ditulis dalam bahasa Armenia dan lukisan yang menggambarkan Santapan Terakhir Yesus pada jubin yang bersinar.
Bangunan Stadthuys

Stadthuys terletak dalam tembok kubu Melaka, bertentangan dengan pintu masuk utara ke bandar berkubu, di seberang sungai. Kubu itu sendiri meliputi kawasan yang besar sekitar Bukit Melaka (dahulu dikenali sebagai Bukit St. Paul), yang menempatkan pejabat-pejabat dan gudang bagi VOC dan semua kemudahan yang diperlukan oleh koloninya. Dinding kubu tidak lagi wujud pada hari ini disebabkan tindakan British mengarahkan kemusnahannya sewaktu diamanahkan melindungi harta benda Belanda di Asia dari Perancis semasa Perang High council
## Huraian
Stadthuys adalah sebuah kompleks besar-besaran. Dalaman bangunan ini mempunyai dua tingkat dan ia adalah 30 meter lebar. Selain menjadi rumah gabenor, Stadthuys juga termasuk Pejabat Setiausaha-kanak, bilik sembahyang, ruang makan, sebuah rumah tetamu, rumah hamba, rumah Ketua Saudagar, penjara, pejabat perdagangan, gudang, halaman dan bakeri yang terpisah atau dipisahkan.

Bilik rekod yang luas di Stadthuys adalah sangat sesuai untuk pemeliharaan dokumen rasmi, walaupun iklim tropika sering menjadi punca kemerosotan yang pantas kepada kertas. Dengan meter besar dinding tebal, siling yang tinggi dan jubin lantai yang besar, ia menyediakan suasana dalaman yang sejuk dan nampaknya mempunyai kesan yang kering-bilik bawah tanah.

Dengan terletaknya di Dataran Belanda, Stadthuys muncul megah dan mengagumkan dengan tingkap-tingkap besar, dengan pintu dan tangga. Di bahagian luar, terdapat langkan batu yang membawa kepada dwi tangga seterusnya ke balkoni kecil yang juga boleh diakses melalui pintu di tingkat pertama. Semasa pemerintahan Belanda di Melaka, Stadthuys, seperti semua bangunan pentadbiran Belanda yang lain di Asia Tenggara, ianya juga dicat putih. Melalui perjanjian Inggeris-Belanda pada tahun 1824, Melaka telah diserahkan oleh Belanda dan bandar tersebut menjadi tanah jajahan British. Pada tahun 1911, British mengecat bangunan Stadthuys dan Gereja Christ dengan warna merah salmon. Sebab-sebab sebenar mengapa bangunan ini telah dicat merah oleh British kini hilang ditelan zaman tetapi legenda dan teori-teori berkaitannya masih banyak.

Bangunan ini juga mempunyai catatan sejarahnya dalam bidang pendidikan, yang mana pada abad ke-19 ketika pemerintahan Inggeris, sebuah sekolah yang dikendalikan oleh golongan paderi dikenali sebagai Malacca Free School dibina di perkarangan Bangunan Stadthuys. Ketika itu pendidikan sekolah diberikan percuma oleh Inggeris. Bagaimanapun kebanyakan pelajar di sekolah itu terdiri daripada anak-anak golongan Cina yang miskin.

Bangunan itu kini menempatkan Muzium Sejarah dan Etnografi, Galeri Laksamana Cheng Ho, Muzium Sastera, Muzium Pemerintahan Demokrasi, dan Muzium Yang Di-Pertua Negeri. Paparan harian muzium ini ialah pakaian pengantin tradisional dan artifak dari zaman kegemilangan Melaka.

## Lihat juga
* Pelancongan di Melaka

## Rujukan

## Bacaan lanjut

* 

## Pautan luar

* The Stadthuys of Malacca , Holland Focus
* Dutch Square (The Stadthuys)
*  Jabatan Warisan Negara.
Kubu St. John

**Kubu St. John** (**Kota Senjuang**) ini telah dibina semula di Melaka oleh pihak Belanda semasa suku ketiga kurun ke-18.

Kubu ini pernah menjadi gereja khas Portugis yang sempena St. John. 

Kubu ini mempunyai ciri menarik kerana meriamnya menghadap ke tanah besar kerana pada masa itu, serangan ke atas melaka datang terutamanya dari tanah besar berbanding dari arah laut di Selat Melaka

## Lihat juga
* Pelancongan di Melaka
Perkuburan Belanda Bandar Hilir

**Perkuburan Belanda** yang terkenal ini terletak di Bandar Hilir , Melaka, Malaysia bersebelahan dengan replika Istana Kesultanan Melaka.

Kubur ini telah digunakan pada akhir suku kurun ke-17. Kini, 5 kubur Belanda dan 33 kubur British terdapat didalam kawasan ini.

Kawasan perkuburan ini telah digunakan pada dua peringkat di antara 1670-1682 dan kemudian pada 1818-1838.
 
Di antara kubur yang menarik ramai perhatian ramai pelancong ialah kubur yang mempunyai menara yang tinggi di atasnya di mana dua orang pegawai telah mati semasa Perang Naning (1831-1832)

## Lihat juga
* Pelancongan di Melaka
Memorial Pengisytiharan Kemerdekaan

**Memorial Pengisytiharan Kemerdekaan** terletak di Bandar Melaka, Melaka, Malaysia.

Di hadapan memorial ini ialah Dataran Pahlawan.

Bangunan ini dibina pada tahun 1911. Sebelum itu bangunan ini dikenali sebagai Kelab Melaka. Bangunan ini juga digunakan untuk kegiatan sosial oleh golongan atasan dan pegawai-pegawai kerajaan pada zaman penjajahan Inggeris. Setelah merdeka, kelab ini dibuka kepada orang ramai. Kemudian pada 31 Ogos 1985, bangunan ini dijadikan memorial yang memuatkan segala dokumen tentang kemerdekaan. 

Memorial ini ditubuhkan untuk mengambil dokumen tentang kemerdekaan negara. Selain itu, pameran di bangunan ini meliputi Zaman Kesultanan Melayu Melaka hinggalah Tanah Melayu mencapai kemerdekaan pada tahun 1957. Barang-barang yang dipamerkan meliputi dokumen, gambar, peta, perjanjian, teks ucapan, pita rakaman, minit-minit mesyuarat, majalah, keratan akhbar dan bahan-bahan artifek yang berkaitan dengan perjuangan untuk mencapai kemerdekaan.

## Lihat juga
* Pelancongan di Melaka
Dataran Pahlawan

Dataran Pahlawan di Bandar Hilir, Melaka, Malaysia merupakan tempat berlangsungnya suatu perhimpunan raksasa pada 20 Februari 1956. Di hadapan dataran ini terdapat Memorial Pengisytiharan Kemerdekaan.

Perhimpunan ini merupakan suatu perhimpunan yang paling bersejarah bagi negara kita. Peristiwa ini adalah untuk menyambut kepulangan Rombongan Merdeka dari London yang diketuai oleh Tuanku Abdul Rahman. Dalam perhimpunan itu, beliau mengumumkan tarikh kemerdekaan negara kita yang bakal diisytiharkan pada 31 Ogos 1957.

Di bawah dataran terdapat sebuah pusat membeli belah iaitu Dataran Pahlawan Megamall selain terdapat Pasaraya Carrefour dan sebuah panggung wayang, Golden Screen Cinemas. Bertentangan dengan Dataran Pahlawan terdapat sebuah lagi pasaraya iaitu Mahkota Parade dan sebuah hotel di sebelah dataran iaitu Hotel Equatorial Melaka, Kota A Famosa dan Menara Taming Sari.
Bukit Cina

**Bukit Cina** ialah sebuah bukit yang penting dalam sejarah Bandar Melaka, Malaysia. Bukit ini terletak beberapa kilometer ke utara dari pusat bersejarah Melaka (Bandar Belanda dan Cina), tetapi masa kini Bukit Cina dikelilingi oleh bandar moden di sekelilingnya.

## Sejarah

Menurut tradisi tempatan, pada pertengahan kurun ke-15, puteri Hang Li Po, cucu kepada Maharaja Yongle, Cina, maharaja ketiga bagi Dinasti Ming, telah dihantar bagi berkahwin dengan Sultan Melaka, Sultan Mansor Shah, bagi memateri perhubungan antara kedua-dua negara. Beliau membawa bersamanya pengiring yang ramai (500 orang anak menteri dan beberapa ratus orang dayang). Bukit Cina, iaitu hadiah daripada sultan, ditetapkan sebagai penempatan mereka. Arkeologi marin bagi kapal karam (bangkai Kapal DiRaja Nanhai dari sekitar 1460 AD) mencadangkan hadiah Diraja dari China, dihantar semasa pemerintahan Sultan Mansor Shah.http://www.maritimeasia.ws/exhib01/pages/p015.htmlhttp://www.maritimeasia.ws/exhib01/pages/p011.html.

Perigi Hang Li Po, yang bersebelahan dengan Tokong San Poh Teng (juga dikenali sebagai Tokong Sam Po Kong) terletak di kaki bukit (), dibina oleh pengikut Hang Li Po bagi kegunaan peribadinya tetapi juga merupakan sumber air bagi kebanyakan bandar. Perigi ini juga merupakan sasaran bagi pasukan musuh, yang sama ada cuba meracuninya atau menawannya bagi kegunaan mereka. Perigi Hang Li Po didakwa tidak pernah kering walaupun semasa musim kemarau. Hari ini, perigi tersebut terkenal sebagai perigi impian dan dikatakan sesiapa yang melontar wang syiling ke dalamnya akan kembali ke Melaka.

Bukit Cina dan dua bukit bersebelahannya membentuk perkuburan Cina melitupi 250,000 meter persegi. Dengan lebih 12,000 kubur, sesetengah daripadanya bertarikh hingga Dinasti Ming. Dikatakan bahawa perkuburan ini merupakan perkuburan Cina terbesar di luar China.

## Perigi Tujuh Naga laksamana Cheng Ho

Perigi Tujuh Laksamana Cheng Ho terletak di kaki Bukit Cina bersebelahan Tokong Sam Poh Teng. Perigi ini digali oleh Pasukan laut Ekspedisi Laksamana Cheng Ho semasa perhentian mereka di Melaka semasa Dinasti Ming. Bukit China telah dipilih oleh Laksamana untuk digunakan sebagai pangkalan bagi pasukan ekspedisinya. Telaga Tujuh juga dikenali sebagai perigi Naga menurut prinsip *[[feng syui]]*. Kerajaan tempatan telah menutup beberapa perigi tersebut semasa tahun 50-an dan 60-an bagi pembinaan jalan. Sehingga kini, hanya tiga perigi kekal dan perigi tersebut tidak pernah kering walaupun pada musim kemarau.

Pasukan Laut Ekspedisi Laksamana Zheng He yang belayar ke Melaka beberapa kali ada menubuhkan ibu pejabat wilayah di Melaka pada kurun ke-15 bagi melaksanakan kawasan diplomasi dan aktiviti entrepot di Asia Tenggara hasil hubungan rapat antara maharaja China dan Kerajaan Melaka selain kepentingan Melaka sebagai pelabuhan entrepot di Asia Tenggara.

## Lihat juga
* Cina Malaysia
* Cina seberang laut
* Hang Li Poh
* Peranakan

## Rujukan

### Nota
* 

## Pautan luar
* Penemuan Guan Chang (官厂) Zheng He di Melaka
Empangan Temenggor

**Empangan Temenggor** adalah sebuah empangan hidroelektrik utama di Gerik, Negeri Perak, dibina di hulu Sungai Perak. Ia terletak merentasi Sungai Perak lebih kurang 200 km ke timur laut Ipoh. Empangan ini dibina di kawasan yang dahulunya sebuah negeri Melayu dikenali sebagai negeri Reman, yang diserahkan British dan Thailand kepada negeri Perak melalui Perjanjian 1909. Binaan ini menghasilkan sebuah tasik yang besar dikenali Tasik Temenggor. Pulau di tengah-tengah tasik ini dikenali sebagai Pulau Banding. Dipercayai tasik yang terhasil akibat empangan ini menenggelamkan binaan kerajaan Melayu purba yang berada di hutan Belum sejak beribu tahun dahulu. Empangan ini siap dibina pada 1979.

## Tasik Temenggor
Tasik Temenggor terletak di dalam Hutan Belum yang membentuk kawasan tadahan air Tasik Temenggor. Empangan ini mempunyai kepentingan sebagai sumber air dan penjana hidroeletrik. Selain itu, kawasan Temenggor dan hutan Belum berpotensi untuk dijadikan kawasan eko-pelancongan. Namun begitu, khazanah purba kekal tenggelam di bawah tasik ini.

## Stesen kuasa
Stesen janakuasa ini adalah stesyen hidroelektrik, dengan 4 turbin dengan keupayaan 87 MW setiap satu. Stesen ini dikendalikan oleh Tenaga Nasional Berhad.

## Empangan Temenggor
Pembinaan dimulakan pada tahun 1967 dan disiapkan pada tahun 1972. Kos pembinaannya RM352 juta. Operasi dimulakan pada 1975 dan dirasmikan pada 1976 oleh YM Sultan Idris Shah II, sultan Perak.

## Spesifikasi Empangan Temenggor
Bahagian kekal empangan adalah seperti berikut:

*Empangan utama
**Tinggi 127m dari tapak ke puncak. Panjang xxx m dari hujung ke hujung. Isipadu xx.00 juta meter padu.
**Aras puncak ialah 250 m atas aras laut. Aras air maksima ialah 247 m. Aras operasi adalah 245 m maksima dan 200 m minima.
**Takungan : luas permukaan pada 245m ialah 152 km persegi, dan kawasan tadahan ialah x,000 km persegi. Isipadu takungan ialah 6,000 juta meter padu.
*Tandop – 4 petak.
*Alur limpah – luahan x,000 meter padu sesaat.
*Terowong jana – 4 terowong dengan x.x m bukaan rentang, dan panjang xxx m setiap satu.
*Rumah janakuasa
**Di atas tanah, 4 tingkat berukuran.
**4 set janakuasa merangkumi 4 turbin jenis Francis dengan bersaiz 87 MW sebuah, 4 janakuasa bersaiz 100 MVA sebuah dan 4 pembolehubah bersaiz 100 MVA sebuah.

## Fakta menarik
Empangan Temenggor kini telah menurun ke tempat ketiga sebagai empangan ketiga terbesar di Malaysia. Suatu masa dahulu, ia adalah empangan terbesar dan menpunyai daya upaya jana elektrik terbesar setelah siap pada tahun 1979. 

Ia juga diingati dalam sejarah Malaysia kerana peranannya membendung kegiatan gerila komunis dengan menyekat ulu Sungai Perak, membentuk Tasik Temenggor dan menengelamkan laluan susupan gerila dari Betong, di Siam masuk ke negeri Perak.

## Lihat juga
* Tenaga Nasional Berhad

## Pautan luar
* Laman web TNB http://www.tnb.com.my/tnb/pdf/HydroPower.pdf
Persiaran Jonker

**Persiaran Jonker** () yang terletak di Jalan Hang Jebat merupakan syurga bagi pengumpul barang-barang antik dan murah di Bandar Melaka, Melaka. Di sini terletak Pekan Cina yang memaparkan seni bina Baba dan Nyonya.

## Sejarah
Semasa Melaka Belanda, pekerja dan orang bawahan daripada penjajah Belanda pernah tinggal di Heeren Street yang berdekatan. Bagaimanapun, setelah Belanda pergi, ia menjadi jalan bangsawan. Orang kaya golongan Peranakan mula untuk hidup dan melakukan perniagaan dalam kawasan jalan, memberi jalan tersebut cita rasa etnik dan budaya yang mendalam. Artifak asli yang berumur sehingga 300 tahun yang lalu boleh dijumpai disamping barang-barang antik yang lain, setiap satu mempunyai sejarah dan misterinya yang tersendiri. Jalan ini yang dahulunya dikenali sebagai Jalan Jonker telah dikenali di seluruh dunia sebagai salah satu tempat yang terbaik untuk mencari dan membeli barang-barang antik. 

## Seni bina
Jalan ini bermula dari seluruh Sungai Melaka berhampiran dengan Stadthuys. Jalan ini dipenuhi dengan rumah-rumah bersejarah di sepanjang sisi kiri dan kanan sejak abad ke-17. Ia juga mempunyai kedai yang menjual barangan antik, tekstil, makanan, kraftangan dan cenderamata.

## Tarikan pelancong

* Muzium Warisan Baba Nyonya
* Muzium Budaya Cheng Ho
* Tokong Cheng Hoon Teng
* Makam Hang Jebat
* Makam Hang Kasturi
* Masjid Kampung Hulu
* Masjid Kampung Keling
* Kuil Sri Poyyatha Vinayagar Moorthi
* Muzium Perhiasan Cina Selat
* Gereja Methodist Tamil

## Aktiviti
Setiap hari Jumaat, Sabtu dan Ahad mulai 6 petang, jalan disekat untuk lalu lintas dan menjadi pasar malam.

## Galeri


File:House by the River Living Gallery.JPG|Rumah oleh River Living Gallery
File:Jehan Chan Art Gallery.JPG|Galeri Seni Jehan Chan 
File:Jonker Street Library.JPG|Perpustakaan Jalan Jonker 
File:Kim's Art and Living Gallery.JPG|Galeri Seni dan Kehidupan Kim
File:Mo Xiang Lou Art Gallery.JPG|Galeri Seni Mo Xiang Lou



## Lihat juga
* Pelancongan di Melaka

## Rujukan
Empangan Bersia

**Empangan Bersia** merupakan salah satu empangan yang dibina di hulu Sungai Perak. Empangan ini terletak berhampiran Kuala Kangsar, lebihkurang 130 km ke timur laut. 

Empangan Bersia adalah salah sebuah empangan hidroelektrik di skim hidroelektrik Sungai Perak. Empangan ini membekalkan kuasa hidroelektrik kepada seluruh negeri Perak dan juga Pulau Pinang melalui Grid Nasional.

## Stesen janakuasa
Stesen janakuasa ini adalah stesen hidroelektrik, dengan 3 turbin dengan keupayaan 24 MW sebuah berjumlah 72 MW kesemuanya. Stesen ini dikendalikan oleh Tenaga Nasional Berhad.

## Empangan Bersia
Pembinaan dimulakan pada tahun 19xx dan disiapkan pada tahun 19xxan. Operasi dimulakan pada tahun 19xxan. Belanja pembinaan menelan belanja sebanyak RM 154 juta. 

## Spesifikasi Empangan Bersia
Bahagian kekal empangan adalah seperti berikut:

*Empangan utama
**Tinggi xxx m dari tapak ke puncak. Panjang xxx m dari hujung ke hujung. Isipadu empangan xx.00 juta meter padu.
**Aras puncak ialah 130 m atas aras laut. Aras air maksima ialah 128 m. Aras operasi adalah 125 m maksima dan xxx m minima.
**Takungan : luas permukaan pada 125 m ialah 5.7 km persegi, dan kawasan tadahan ialah x,000 km persegi. Isipadu takungan ialah 72 juta meter padu.
*Tandop – 3 petak.
*Alur limpah – luahan x,000 meter padu sesaat.
*Terowong jana – 3 terowong dengan x.x m bukaan rentang, dan panjang xxx m setiap satu.
*Rumah janakuasa
**Di atas tanah, 4 tingkat berukuran.
**3 set janakuasa merangkumi 3 turbin jenis Kaplan dengan bersaiz 24 MW sebuah, 5 janakuasa bersaiz 25 MVA sebuah dan 5 pembolehubah bersaiz 25 MVA sebuah.

## Lihat juga
Empangan lain di skim hidroelektrik Sungai Perak dan Tasik Banding:
* Empangan Temenggor
* Empangan Kenering
* Empangan Chenderoh

## Juga rujuk
*Tenaga Nasional Berhad
*Grid Nasional

## Rujukan

## Pautan luar
Laman web TNB http://www.tnb.com.my/tnb/pdf/HydroPower.pdf
Tiga Puluh Sembilan Rencana-Rencana Agamawi

''Pejuangan yang no1???'' Puluh Sembilan Rencana-Rencana adalah pernyataan terutama doktrin Anglikan. Rencana-rencana tersebut telah diisukan dari Konvokasi para imam Gereja Inggeris pada tahun 1571 dan dicetak dalam Kitab Doa-Doa Umum dan kitab-kitab doa Anglikan yang lain. 

Rencana-rencana tersebut menunjukkan kelainan antara doktrin Anglikan dan Katolik, dan juga deklarasi konvensional keagamaan Kristian yang memegang teguh pada Tritunggal.

1) Iman kepada Tri Tunggal MahaSuci 
 
2) kepada Firman ataupun Anak Tunggal Yahweh, yang datang kedunia sebagai Manusia
 
3) kepada turunnya Kristus ke dalam Kerajaan Maut
 
4) kepada Kebangkitan Kristus
 
5) kepada Roh Kudus

6) kepada Keutamaan Kitab Suci untuk Keselamatan 
 
7) kepada Perjanjian Lama

8) kepada ketiga Tiga Pengakuan Iman (Nicea, Athanasios, Pengakuan Rasuli) 

9) kepada Dosa Manusia dari Saat Kelahiran 

10) kepada Kebebasan Diri 

11) kepada Penerimaan Pahala 

12) kepada  Perbuatan-perbuatan Baik

13) kepada Perbuatan-perbuatan Baik sebelum Penerimaan Pahala 

14) kepada Perbuatan yang Berlebihan dari apa yang dikehendaki Tuhan 

15) kepada Hanya Kristus Sahaja yang Bebas dari Dosa 

16) kepada Dosa setelah Pembaptisan 

17) kepada Qada' dan Qadar dan Rencana Yahweh

18) kepada Pemerolehan Keselamatan Hidup yang Kekal hanya dengan Nama Kristus 

19) kepada Gereja 

20) kepada Kuasa Gereja 

21) kepada Kuasa Persidangan Agung

22) kepada Neraka Sementara 
 
23) kepada Pengetuaan Jemaat 

24) kepada Berkhutbah kepada Jemaat dalam bahasa yang dapat semua fahami 

25) kepada Sakramen (Baptisan dan Ekaristi sahaja)
 
26) kepada Ketidaklayakan para Pengetua, tetapi masih juga mengerjakan Sakramen 

27) kepada Pembaptisan 

28) kepada Perjamuan Tuhan/Perjamuan Kudus 

29) terhadap orang-orang Tak Beriman tidak dibenarkan untuk menjamah Jasad Kristus dalam Perjamuan Tuhan

30) kepada Perjamuan dua kenyataan

31) kepada Kerjaya Kristus yang selesai di atas Kayu Salib 

32) terhadap Pernikahan para Imam 

33) terhadap orang-orang Murtad dan bagaimana mereka wajib dipaling muka 

34) kepada Adat Istiadat Gereja 

35) kepada Doa-Doa Terutama
 
36) kepada perlantikan Uskup-Uskup dan Imam-Imam 

37) kepada Majistret Awam 

38) kepada Milik seorang Kristian 

39) kepada Sumpah seorang Kristian
England

**England** merupakan sebahagian daripada United Kingdom. England meliputi bahagian selatan Pulau Great Britain dan berkongsi sempadan darat di bahagian utara dengan Scotland dan bahagian barat dengan Wales. England juga dikelilingi oleh laut dan merupakan negara yang mempunyai paling ramai penduduk di UK.Rahem bin Morsidi merupakan pemerintah England pertama.

England dinamakan sempena nama Angles, sebuah puak Jerman. England bersama-sama dengan Scotland, Wales dan Ireland Utara membentuk United Kingdom. Bandaraya terbesar England iaitu London ialah ibu negara United Kingdom.

## Sejarah
*Untuk rencana lanjutan, lihat [[Sejarah England]]*

## Daerah
*Untuk rencana lanjutan, lihat [[Daerah di England]]*

Antara bandar terbesar di England ialah London, Birmingham, Manchester, Leeds, Sheffield, Liverpool dan Newcastle upon Tyne.

## Geografi
*Untuk rencana lanjutan, lihat [[Geografi England]]*

England meliputi 2/3 pulau Great Britain dan berkongsi sempadan darat di utara dengan Scotland dan barat dengan Wales. Manakala di selatan England dipisahkan dengan Perancis oleh Selat Inggeris.

## Ekonomi
*Untuk rencana lanjutan, lihat [[Ekonomi England]]*

## Demografi
*Untuk rencana lanjutan, lihat [[Demografi England]]*

## Budaya
*Untuk rencana lanjutan, lihat [[Budaya di England]]*

## Pelancongan
*Untuk rencana lanjutan, lihat [[Pelancongan di England]]*

England merupakan tempat tumpuan pelancong seluruh pelosok dunia. Tempat pelancongan yang menarik minat orang ramai ialah London. Terdapat pelbagai tarikan pelancongan di London termasuklah, jam besar Big Ben, Rumah Parlimen, London Eye dan Zoo London

## Lihat juga
* Perhubungan di England
* Pelancongan di England
* Ketenteraan di England
* Pengangkutan di England
* Hubungan Luar England
* Daftar negara

## Pautan Luar

* BBC Nations: Artikel mengenai England dan jirannya (Bahasa Inggeris)
* The Campaign for an English Parliament (Bahasa Inggeris)
* Stones of England: Maklumat mengenai tempat bersejarah di England (Bahasa Inggeris)
* The British Isles: Maklumat mengenai England (Bahasa Inggeris)
* The Monarchy Today: Informasi mengenai bendera Union Jack
Pulau Redang

**Pulau Redang** merupakan pulau di Kuala Nerus, Terengganu, Malaysia. Ia merupakan pusat peranginan yang terkenal dan cukup relaks di Malaysia dengan pasir putihnya, terletak di perairan Laut China Selatan merupakan salah satu daripada sembilan buah pulau yang membentuk taman laut Kepulauan Redang, serta tapak pemuliharaan penyu yang penting. Perairan di sekeliling Pulau Redang juga mengandungi dua buah bangkai kapal yang bersejarah, iaitu H.M.S Putera Wales dan H.M.S Repulse yang telah ditenggelamkan di sini pada permulaan Perang Dunia II dan mewujudkan suasana bagi pendudukan Jepun di Tanah Melayu. Pulau-pulau lain yang berhampiran termasuk Pulau Lang Tengah, Pulau Perhentian Besar, Pulau Perhentian Kecil dan Pulau Bidong, juga terletak di sempadan Terengganu, dan Kelantan.

Pulau Redang hanya adalah salah satu pulau yang besar, senyap dan tercantik di pantai timur Malaysia. Pulau ini kini merupakan sebuah pulau peranginan yang amat popular di kalangan orang Malaysia, dengan kebanyakan mereka yang datang melalui pakej pelancongan. Salah satu pantai yang paling cantik di pulau ini ialah Pasir Panjang. Pasirnya putih dan airnya jernih, dengan batu karang dan ikan terdapat hanya beberapa meter dari tepi pantai. Antara kemudahan di pulau ini ialah kegiatan snorkel dan junam. 

Pulau Redang boleh dikunjungi melalui Merang dengan bot-bot yang dikendalikan oleh syarikat-syarikat peranginan di sini. Jaraknya dari jeti Kampung Penarik ialah 30 kilometer nautika atau Kuala Terengganu melalui Jeti Shahbandar dengan menggunakan feri. Terdapat juga sebuah lapangan terbang kecil di pulau ini.

Tapi, Pulau Redang akan ditutup pada setiap hujung tahun hingga awal tahun akibat ombak besarnya dan tinggi. Lagi satu pantai yang terkenal juga dekat sini ialah Pulau Perhentian pun serupa. Dan ke bawah, merupakan Pulau Kapas.

## Sejarah
Pada 1851, Abdullah Abdul Kadir Munshi pernah menceritakan hal Pulau Redang : 

:"Hatta pada malam Khamis datanglah sebuah perahu kecil dari Kuantan. Maka berkhabarlah ia kepada anak-anak perahu mengatakan ada perahu lanun di Tanjung Tujuh, empat puluh buah dan di Pulau Kapas pun ada, dan di Pulau Redang pun ada dan; maka telah didapati dua buah perahu orang Kuantan dan dua buah lepas lari...."

## Lihat juga
Pulau Redang juga terkenal dengan taman laut seperti Marine Park Pulau Redang juga aktiviti laut yang lain seperti Teluk Dalam Dasar Beach dan lain-lain lagi. Ia merupakan satu destinasi perlancongan yang menarik di Terengganu selain daripada Pulau Perhentian dan Pulau Kapas. Banyak chalet dan resort contohnya Redang Holiday Beach Resort yang pastinya dapat membantu anda untuk menginap di sini. 
* Pelancongan di Terengganu

## Rujukan
**[http://www.statistics.gov.my/portal/images/stories/files/otherlinks/TERENGGANU.pdf Senarai Kod Mukim/Daerah] *

## Pautan luar

* Asukavi Travel
* SEATRU  - Projek laut penyu di Redang, Malaysia
Mahmeri

**Mahmeri** ialah suku orang Asli Senoi yang ramai tinggal di Pulau Carey, Selangor, Malaysia. 

## Definisi
Mah Meri bermakna "Orang Hutan" sementara dalam istilah bahawa Mah Meri disebut "bersisik". Mereka juga dikenali sebagai Orang Laut kerana mereka tinggal berhampiran dengan laut dan bekerja sebagai nelayan. Mereka ini dipercayai berhijrah dari pulau-pulau di selatan Johor ke pantai negeri Selangor kerana lari dari musuh.

Kini masyarakat Mah Meri telah mengalami perubahan dari segi pemikiran dan pembangunan hasil dari percampuran dengan masyarakat lain.

## Kebudayaan

### Ukiran
Ramai di antara mereka kreatif mengukir patung-patung yang dibuat daripada kayu. Ukiran mereka berbentuk dewa-dewa , manusia , alam flora dan fauna. Objek yang cukup menghiburkan ialah patung anak kera yang bergayut pada emaknya. Patung-patung ini mendapat pengiktirafan UNESCO.

### Kepercayaan
Kepercayaan tradisional orang Asli Mah Meri berkaitan dengan perubatan dan penyakit. Upacara mengubat orang sakit 'Genggulang' bagi orang Mahmeri sangat penting untuk mengubati penyakit mereka.

## Muzium Mahmeri
2005  Muzium Orang Asli Mahmeri di kawasan seluas 2.4 hektar di Wetland, Dengkil, Sepang akan dibina oleh Kementerian Kebudayaan, Kesenian dan Warisan .

Pusat Kraftangan Mahmeri  akan mempamerkan hasil kreatif orang Asli  khususnya suku Mahmeri. Selain itu  menjalankan penyelidikan mengenai bahasa, budaya dan muzik masyarakat orang asli bagi mencungkil bakatnya.

Hasil kraf tangan masyarakat Mahmeri di Sungai Bumbun, Kuala Langat  mempunyai nilai seni yang tinggi dan berpotensi untuk diketengahkan ke peringkat antarabangsa.

Nilai kesenian produk masyarakat itu telah menarik minat wakil Pertubuhan Pendidikan Saintifik dan Kebudayaan Bangsa-Bangsa Bersatu (Unesco).

## Rujukan
Kampung Jenderam Hilir

**Kampung Jenderam Hilir** dan Kampung Jenderam Hulu termasuk dalam kawasan Jenderam. Jenderam terletak di mukim Dengkil  dalam daerah Sepang, Selangor. Di kawasan ini manusia zaman mesolitik dan neolitik pernah tinggal di sini. Artifak-artifak purba ditemui di beberapa tempat di sini. 'Bot Jenderam' telah ditemui di sebuah kawasan lombong bijih [timah]] pada tahun 1940 dan 1977. 

Berikut ialah peneroka Kampung Jenderam Hilir

1.Hj Sahabudin

2.En Baki

3.En Kumbang

4.En Kidang
Kampung Jenderam Hulu

Kampung Jenderam Hilir dan Kampung Jenderam Hulu termasuk dalam kawasan Jenderam. Jenderam terletak di mukim Dengkil  dalam daerah Sepang, Selangor Darul Ehsan.
Redang Punggor

**Kampung Redang Punggor** terletak di mukim Chenderong Balai , daerah Hilir Perak,  Teluk Intan, Perak. 

Redang bermaksud paya, satu kawasan air bertakung yang sangat luas. Paya ini wujud kerana  tanah rendah dan selalu dilimpahi banjir terutama pada musim tengkujuh. Punggor bermaksud 'pokok kayu yang telah mati di bahagian atas. Bahagian pokok yang mati di bahagian atas biasanya dengan mudah akan jatuh  ke bumi. Di kawasan paya, selalu kelihatan pokok-pokok besar yang mati kerana tidak tahan dengan keasidan sesebuah paya atau sesebuah redang.

Air kawasan redang biasanya berwarna coklat atau seperti air teh. Oleh itu, bagi orang Hilir Perak, 'air redang' merujuk kepada air teh.

Di sini terdapat perkampung orang asli Semai.

## Kajian
* Lee Siew Hwa (1994), Hubungan Gender Masyarakat Orang Asli Semai Di Kampung Orang Asli Redang Punggor, Perak. B.A. Graduation Exercise. Department of Anthropologyy and Sociology, Universiti Malaya, Kuala Lumpur.
* Burhanuddin bin Jalal (1987), Bahagian A: Sosio-ekonomi Masyarakat Semai Redang Punggur, Hilir Perak. Bahagian B: Agama da Sistem Kepercayaan Masyarakat Semai dan Persepsi Mereka Terhadap Agama Baru. Laporan Kerja-lapang, Jabatan Antropologi & Sosiologi, UKM, Bangi
* Burhanuddin Jalal (1987). Keberkesanan dan Permasalahan Dalam Proses Pengislaman Orang Asli di Negeri Perak. Latihan Ilmiah Sarjana muda Pengajian Islam. Jabatan Dakwah dan Kepimpinan Fakulti Pengajian Islam Universiti Kebangsaan Malaysia
Muzium Sultan Alam Shah

**Muzium Sultan Alam Shah** atau juga dikenali sebagai **Muzium Shah Alam** terletak di bandar Shah Alam, Selangor, Malaysia. Bangunan muzium ini dibina mengikut seni bina moden, bersebelahan Perpustakaan Shah Alam, di tepi Tasik Shah Alam.

## Sejarah
Penubuhan Muzium Negeri Selangor yang ketika ini dikenali dengan sebutan Muzium Sultan Alam Shah bermula apabila DYMM Sultan Salahuddin Abdul Aziz Shah berkenan menandatangani Enakmen No.6 Tahun 1975 Negeri Selangor bertarikh 27 Disember 1975.

Selepas beberapa tahun jerih-perih ia dirancang, maka pada 2 September 1989, muzium yang menjadi lambang pembangunan kebudayaan Negeri Selangor ini pun dirasmikan pembukaannya oleh DYMM Sultan Selangor di mana istiadat perasmiannya dilakukan dengan penuh acara tradisi Melayu. Pentadbiran muzium ini diletakkan di bawah tanggungjawab Lembaga Muzium Selangor. 

## Bangunan
Bangunan muzium ini dibina di atas tanah seluas 12.95 hektar dan luas ruang lantainya ialah 41,538.46 meter persegi. Bangunan lima tingkat ini terdiri daripada dua tingkat ruang pejabat, tiga tingkat ruang pameran dan Dewan Pameran Daeng Menambun. Terdapat lima buah balai pameran iaitu Balai Sejarah, Balai Kebudayaan, Balai Sukan, Balai Warisan Alam Semulajadi dan Balai Islam serta Pameran Luar. Muzium ini juga dilengkapi dengan kemudahan seperti Pusat Sumber, Auditorium, Dewan Raja Lumu, Bilik Mesyuarat Daeng Perani dan Kemasik, Makmal Taksedemi dan Repositori.Pelbagai artifak dan bahan-bahan bersejarah dipamerkan mengikut zaman pra sejarah, selepas kemerdekaan dan zaman darurat.'Bot Jenderam ' yang ditemui di Kampung Jenderam Hilir, Sepang turut dipamerkan di sini.
## Pameran Muzium
### Balai Alam
Balai Alam mempamerkan barang-barangan berunsurkan alam semula jadi di negeri Selangor seperti spesimen haiwan-haiwan yang telah diawetkan.

### Balai Islam
Balai Islam pula mempamerkan barangan-barangan berkenaan Islam seperti Mimbar Solat,Tulisan Khat Islam dan sebagainya. Balai ini juga mempamerkan model masjid-masjid di negeri Selangor seperti Masjid Sultan Salahuddin dan Masjid Sultan Sulaiman. Selain itu, ia juga mempamerkan barangan-barangan khurafat dan penyelewengan akidah.

## Alamat
Muzium Sultan Alam Shah, Persiaran Bandaraya,
40000 SHAH ALAM.

## Waktu operasi
Ia dibuka pada hari Selasa hingga Ahad dan ditutup pada hari Isnin. Serta, ia dibuka dari pukul 9.30 pagi hingga 5.30 petang.

## Rujukan

* http://www.mbsa.gov.my/pelancongan_muzium
* http://www.padat.gov.my/my2/index.php?option=com_content&task=view&id=19&Itemid=68
Orang Asli di Melaka

## Perkampungan Orang Asli
# Kampung Orang Asli Bukit Payong Taboh Naning Alor Gajah  78000  Melaka
# Kampung Orang Asli Gapam Bemban  77200  Melaka
# Kampung Orang Asli Solok Terentang Selandar  Jasin  77500  Melaka
# Kampung Lubok Bandung Simpang Bekoh 77100 Asahan Melaka
# Kampung Orang Asli Telok Tongkah
# Kampung Orang Asli Tebong Station
# Kampung Orang Asli Gapam Baru Bukit Seraya (Baru) Simpang Bekoh 77100 Asahan Melaka
# Kampung Orang Asli Machap Umboo, Alor Gajah Melaka

## Kajian tentang Orang Asli di Negeri  [[Melaka]]
* Lee Kok Joo (1976), Kampung Lubok Bandung: A Temuan Community of Malacca State. Provisional Research Report No. 5. Social Anthropology Section, School of Comparative Social Science, USM, .  
* Kwa Kian Peng, Lim Sai Ho, Siah Huey Peng, Siew Lean Bao and Lim Shaw Song (1993), Kajian lapangan di Perkampungan Orang Asli Telok Tongkah. B.A. Graduation Exercise. Jabatan Antropologi dan Sosiologi, UM, .  
* Md. Zamri bin Samat @ Limat (1990), Aspek-aspek Perubatan Tradisional Bomoh Melayu yang difokuskan pada Ilmu PerBomohan Orang Asli di Melaka. B.A. Graduation Exercise. UM, .  
* Uma Muthusamy (1995), Etnisiti Temuan: Kajian Kes di Kampung Bukit Payong, Melaka. Latihan Ilmiah Ijazah Sarjanamuda Sastera Dengan Kepujian, UKM, Bangi.  
* Santha Kumar a/l Payani Yanai (2001), Masalah Keciciran Pendidikan di Kalangan Anak- anak Orang Asli: Satu Kajian Kes di Perkampungan Orang Asli Tebong Station, Kubang Badak dan Air Dusun di Pekan Tebong, Alor Gajah, Melaka. Latihan Ilmiah, B.A., Jabatan Antropologi dan Sosiologi, UM, .  
* Ho Hwee Sian (1994), Sinkretisme di Kalangan Masyarakat Temuan di Kampung Lubuk Bandung, Melaka. Graduation Exercise. Department of Anthropology and Sociology, UM, .  
* Tay, Agnes, Ching Thing Ho, Lim Chiew Chiew, Thye Siew Lan, Wong Huey Siew and Yee San Dee (1992), Komuniti Temuan di Kampung Lubuk Bandung, Melaka. B.A. Graduation Exercise. Jabatan Antropologi dan Sosiologi, UM, .  

* Orang Asli di Malaysia
* Orang Asli di Negeri Perak
* Orang Asli di Negeri Kelantan
* Orang Asli di Negeri Pahang
* Orang Asli di Negeri Selangor
* Orang Asli di Negeri Terengganu
* Orang Asli di Negeri Johor
* Orang Asli di Negeri Sembilan
* Orang Asli di Negeri Melaka
* Orang Asli di Negeri Pahang
* Orang Asli di Sabah
* Orang Asli di Sarawak
Orang Asli di Terengganu

## Perkampungan Orang Asli
# Kampung Sungai Pergam ,  Ulu Jabor ,  Kemaman  24000  Terengganu
# Kampung Sungai Berua ,  Kuala Berang  21700  Terengganu
## Kajian tentang Orang Asli di Negeri  Terengganu
* Mohamaad Radzi Ismail (1994), Peranan Jabatan Hal Ehwal Orang Asli (JHEOA) Negeri Terengganu Dalam Membangunkan Masyarakat Orang Asli. Latihan Ilmiah, Ijazah Sarjanamuda, Jabatan Pengajian Dakwah dan Kepimpinan, Fauklti Pengajian Islam, UKM, Bangi.

* Orang Asli di Malaysia
* Orang Asli di Negeri Perak
* Orang Asli di Negeri Kelantan
* Orang Asli di Negeri Pahang
* Orang Asli di Negeri Selangor
* Orang Asli di Negeri Terengganu
* Orang Asli di Negeri Johor
* Orang Asli di Negeri Sembilan
* Orang Asli di Negeri Melaka
* Orang Asli di Negeri Pahang